วิเคราะห์ตลาดภาคบ่าย – บล.เอเอสแอล
บล.เอเอสแอล ระบุในบทวิเคราะห์บ่ายนี้
24 ธ.ค. 2558

ภาครวมตลาดภาคเช้า
ดัชนี SET ช่วงเช้าปิดบวก 1,282.84 (+8.34 จุด,+0.65%) กรอบ 1280 -1288 มูลค่าการซื้อขาย 20,859.464 ลบ. เรียงลำดับมูลค่าการซื้อขาย ICT FIN ENERG BANK COMM PROP FOOD CONMAT TRANS ตามลำดับ
ตลาดภูมิภาคปรับขึ้น [Nikkei225 +0.26%][FBMKLCI 0.00%][HSI +0.44%][SSE -1.41%][TAIEX +0.10%] เนื่องจากได้รับแรงหนุนหุ้นกลุ่มพลังงาน ในขณะที่ตลาดหุ้นจีนร่วงลง ภายหลังจากที่ทางการจีนได้พยายามที่จะควบคุมความผันผวนที่เกิดขึ้นจากแรงซื้อในกลุ่มบริษัทประกัน
และมีข้อมูลสถิติปริมาณสำรองปิโตรเลียมจีน (CPSS) ระบุว่า สต็อกน้ำมันดิบเพื่อวัตถุประสงค์ด้านพาณิชย์ของจีน ณ สิ้นเดือนพ.ย. 2558 ลดลง 0.73% จากเดือนก่อนหน้า ขณะที่สต็อกผลิตภัณฑ์น้ำมันปรับตัวเพิ่มขึ้น 2.17%
ด้านครม.ญี่ปุ่น ได้อนุมัติงบประมาณสำหรับปีงบประมาณ 2559 เป็นมูลค่าสูงเป็นประวัติการณ์ที่ 96.72 ล้านล้านเยน (7.99 แสนล้านดอลลาร์สหรัฐ) โดยให้ความสำคัญกับมาตรการด้านสวัสดิการเพื่อรับมือกับสังคมสูงวัยและพยายามฟื้นความแข็งแกร่งการคลัง
สำหรับปัจจัยไทย นายสมคิด กล่าว ถือเป็นความตั้งใจของรัฐบาลที่จะผลักดันโครงการต่างๆ ในรูปแบบประชารัฐภายในระยะเวลาที่เหลือของรัฐบาลอีก 1 ปี 6 เดือน เพื่อช่วยขับเคลื่อนเศรษฐกิจฐานราก สร้างความเข้มแข็งให้กับหมู่บ้านและชุมชน ส่วนรมว.พาณิชย์ เปิดเผยว่า ก.พาณิชย์ได้จัดทำ “ยุทธศาสตร์การค้าไทยในอนาคต” เพื่อสนับสนุนให้ไทยก้าวพ้นกับดักการเป็นประเทศรายได้ปานกลาง (Middle Income Trap)
 
แนวโน้มตลาดและหุ้นที่น่าสนใจ
ปิดภาคเช้า 1,282.84 ปรับตัวขึ้นต่อ ทดสอบแนวต้านถัดไป 1,288 
ตลาดมีแรงซื้อกลับเข้ามาในลักษณะเปิดกระโดดขึ้นและปิดจุดสูงของวัน ซึ่งเป็นการทดสอบSMA5วันที่ทำหน้าที่เส้นแนวต้านขาลงที่ระดับ 1,277 ผ่านขึ้นมาจะกลับเป็นสัญญาณซื้อ โดยปริมาณการซื้อขายเป็นสัญญาณชี้นำการผ่านยืน แนวต้านทดสอบต่อไปที่ 1,288
 
BIG (ราคาปิดภาคเช้า 1.52) ซื้อระยะสั้น แนวรับ 1.50 แนวต้าน 1.63 
ระดับราคาและแท่งเทียนสีขาวยาวผ่านยืนแนวต้านSMA5วันตัด10วันขึ้นมา แสดงถึงแรงซื้อทางเทคนิคเคิลกลับเข้ามา สอดคล้องกับIndicator และVolumeที่เพิ่มขึ้น แนวโน้มหลักมีโอกาสทดสอบแนวต้าน 1.55 / 1.63
 
LIT (ราคาปิดภาคเช้า 7.80) ถือหรือซื้อ แนวรับ 7.80 แนวต้าน 8.30 
ระยะสั้นแท่งเทียนเรียงตัวไม่สร้างจุดต่ำใหม่กว่าและแกว่งตัวในกรอบบริเวณแนวต้าน 7.60-7.85 มีโอกาสผ่านยืนขึ้นมาเป็นสัญญาณซื้อ ที่มีแนวต้านเป้าหมายNeck Line 8.25-8.30